ఆస్టిన్
అస్టిన్ నగరం టెక్సాస్ మధ్యభాగంలో హ్యూస్టన్ నగరానికి ఈశాన్యంలో ఇంటర్‍స్టేట్ 35 పక్కన ఉపస్థితమై ఉంది. అస్టిన్ డల్లాస్ నగరానికి దక్షిణంలో 160 మైళ్ళదూరంలో ఉంది. ఈ నగరం సముద్రమట్టానికి 425-1000 ఎత్తులో వైధ్యం కలిగిన ఎత్తుపల్లాలు కలిగి ఉంటుంది. 2010 గణాంకాలను అనుసరించి నగర మొత్త వైశాల్యం 271.8 చదరపు మైళ్ళు. నగరం వైశాల్యంలో జలభాగం 6.9 చదరపు మైళ్ళు.
ఆస్టిన్
ఆస్టిన్ నగరంలో బలమౌన దియేటర్ సంప్రదాయం ఉంది. నగరంలో వైవిధ్యమైన కాత్యక్రమాలు అందిస్తున్న డజన్లకొద్దీ సంచార మరియు స్థిర నాటకసంస్థలు ఉన్నాయి. నగరంలో జాక్రీ స్కాట్, దియేటర్ సెంటర్, వోర్టెక్స్ రిపర్టరీ కంపనీ, సాల్వేజ్ వ్యాన్‌గార్డ్ దియేటర్, రూడ్ మెకానికల్స్ ది ఆఫ్ సెంటర్, ఆస్టిన్ ప్లేహౌస్, స్కాటిష్ రైట్ చిల్డ్రెంస్ దియేటర్, హైడ్ పార్క్ దియేటర్, ది బ్లూ దియేటర్, ది హైడౌట్ దియేటర్ మరియు ఎస్తర్స్ ఫాలీస్ మొదలైన నాటకప్రదర్శనలు ప్రదర్శిస్తున్నదియేటర్లు ఉన్నాయి. నగరంలో ప్రబలమైన విక్టరీ గ్రిల్ చిట్లిన్ సర్క్యూట్ వద్ద ఉంది. 
పార్కులు మరియు ప్రసిద్ధమైన వంతెనల మీద ప్రజల కళాప్రదర్శనలు నరగరలో ప్రజాదరణ కలిగి ఉన్నాయి. ప్రతి ఏప్రిల్ మాసంలో ఆస్టిన్ " ఫ్యూజ్ బాక్స్ ఫెస్టివల్ " ఆతుథ్యం ఇస్తుంది. ఈ ఉత్సవాలలో ప్రఖ్యాత నాటకనటుల ప్రదర్శనలు ప్రదర్శించబడుతుంటాయి. ఈ ఉత్సవాలు అంతర్జాతీయ పర్యాటకులను ఆకర్షిస్తుంటాయి.